**Către**: **Cancelaria de Stat**

**Demers**

Examinând detailat SND Moldova 2030 mai exact Analiza situației, Viziunile 2030, Obiectivele 2030 și Direcțiile de politici și intervenții prioritare este bine definit faptul că obiectivul strategic al Strategiei Națională de Dezvoltare „Moldova 2030,, este centrat pe inbunătățirea calilății vieții având ca activitate identificarea țintelor pertinente pentru intervențiile strategice.

In cadrul campaniei de informare realizate pe parcursul ultimei luni în raionul Nisporeni am discutat cu cetățenii inclusiv și pe marginea SND ,,Moldova 2030,,. Oamenii s-au arătat indignați de faptul că punctul 5.19 nu include și construcția podului din s. Grozești, promis din 2011, la o adunare cu Ministrul de Externe, în 2012 la Consiliul Raional de Prim-Ministru, în 2015 de Prim Ministru, în 2018 la o ședință comună a Prim-Miniștrilor României și R. Moldova la București.

Am analizat mai multe date statistice pentru a avea o claritate asupra situației și posibilității de includere a podul din s. Grozești în SND ,,Moldova 2030,,. În urma analizei am dedus câteva motive pentru care ar fi să fie construit, și la Grozești, un pod peste Prut:

**Motive legate de logistică:**

1. **Infrastructura rutieră existentă** până la Grozești ( Chișinău – Traseul Balcani – Nisporeni – Grozești(RM)89km - Grozești(RO)345m-eșire Răducăneni(RO)8,5km - traseul Albița- Iași, ceea ce denotă faptul că podul poate fi construit rapid și fără a suporta cheltuieli mari de investiții.

**-** Chișinău - Traseul ”Balcani” – Nisporeni- Grozești(RM)- 89km

**-** Grozești (RM)- până la Prut- 1465m

**-** Traversarea râului Prut 334m

**-** Grozești(RO) – Bohotin- Răducăneni-8,5km

1. **Cea mai scurtă și cea mai comodă arteră rutieră** (Chișinău-Grozești 89 km) din punct de vedere a distanței, timpului parcurs, comodității pentru transportul marfar (Traseul Balcani), traseului ce corespunde tuturor standardelor pentru a redirecționa transportul Internațional. Traseul a fost construit strategic pentru R. Moldova și întrunește toate condițiile de a putea fi lărgit( în 4 sau 6 bande rutiere).
2. **Descărcarea fluxului de la vama Leușeni cât și de la vama Sculeni**, din cauza situației de criză din Ucraina și altor factori economici ambele punvte vamale sunt supra solicitate iar Podul de la Grozești (printre altele cea mai scurtă arteră de la Chișinău spre România) va fi o alternativă eficientă. Podul de la Grozești se va conecta cu traseul Albița - Iași (Albița- spre Sud România- Țările Balcanice, Iași – spre Nord România – Italia, Austria Polonia, Germania, etc.)

”*Problemele legate de calitatea infrastructurii de transport și logisticii au contribuit la o puternică concentrare geografică a traficului internațional de mărfuri. Aproape 35% din traficul de mărfuri se realizează doar prin două puncte de traversare a frontierei (Leușeni-Albița și Sculeni-Sculeni la frontiera cu România), ceea ce provoacă congestii și presiuni excesive pe anumite porțiuni ale rețelei de drumuri și subutilizarea restului rețelei. Estimările recente identifică timpi de așteptare extrem de înalți pentru traversarea frontierei cu România / UE, deși acești timpi nu sunt integral cauzați de factori care țin de Republica Moldova. Pierderile de timp la punctele de trecere menționate sunt mult mai mari în comparație cu punctele de intrare în UE din Polonia sau Estonia și creează constrângeri enorme pentru exportul de produse agricole perisabile”.* Sursa: ADR centru.

✔️ Cele mai tranzitate puncte de trecere a frontierei rămân a fi:

**PTF Leușeni – 15 914 traversări persoane;**

PTF Aeroportul Chișinău – 10 432 traversări persoane;

**PTF Sculeni – 8 947 traversări persoane;**

PTF Cahul – 6 405 traversări persoane;

PTF Giurgiulești - Galați – 4 019 traversări persoane;

PTF Otaci – 3 980 traversări persoane;

PTF Costești - 3 724 traversări persoane;

**Total treceri Leușeni, Sculeni: 24861**

Datele statistice din 08.08.2022, sursa: pagina web Poliției de Frontieră.

1. **Traseu rapid din motivul ne tranzitării localităților.** Timpul de parcurgere in cazul rutei Chișinău – Balcani – Nisporeni - Grozești (89km) a transportului marfar este de 85 min. iar a autovehiculelor - 63min. O reducere substanțială în comparație cu alte trasee rutiere. Dacă in cazul acestui traseu se vor traversa doar 3 localități (Nisporeni, Soltănești, Bărboieni), atunci pentru traseul Chișinău – Sculeni șoferii sunt nevoiți să traverseze 15 localități (117km) iar timpul parcurs pentru transportul marfar este de 150min. iar a autovehiculelor de 90min.
2. **Siguranța rutieră la nivel European și Național.**

Potrivit Organizației Mondiale a Sănătății, la nivel global, peste 1,3 milioane de oameni mor pe șosele și alte 20-50 de milioane sunt rănite în fiecare an.

**Obiectivele propuse de Uniunea Europeană** în 1992, prin tratatul de la Maastricht, Uniunea Europeană și-a asumat ca obiectiv creșterea siguranței rutiere.

Un factor cu impact direct asupra siguranței în trafic se referă la geografia rețelei de drumuri și localități. Multe drumuri publice tranzitează localitățile.

E de menționat că **traseul ”Balcani” (M1)** nu tranzitează localități, comparativ cu alte drumuri din Chișinău spre frontieră, din acest punct de vedere el **corespunde în totalitate normelor Europene și siguranței sporite de accidente rutiere.**

**Motive social - economice:**

1. **Consolidarea relațiilor socio - economice intre Județul Iași, Județul Vaslui și Raionul Nisporeni** semnate prin Acord de colaborare cu Vaslui 2018 și Iași 2022.
2. **Dezvoltarea socio – economice a Regiuni Centru mai exact Chișinău, Strășeni, Călărași, Ialoveni, Nisporeni** prin acordarea posibilității alternative de trecere a transportului marfar prin mai multe puncte de traversare a frontierei cum ar fi podul de la Grozești posibilitate care:

- va diminua timpul de așteptare la vamă[[1]](#footnote-1);

- va majora esențial numărul de rute marfare;

- va majora esențial exportul;

- va mari considerabil bugetul statului**.**

1. **Dezvoltarea continuă a investitorilor străini existenți și atragerea atât a noilor investitori cât și a diasporei** va fi oportună și favorabilă odată cu construcția podului între localitățile Grozești(MD) și Grozești(RO).
2. **Agricultorii locali vor avea oportunitatea să extindă piața** de desfacere a producției agricole în partea română datorită accesibilității de trecere a frontierei.
3. **Dezvoltarea și promovarea Locurilor turistice** care vor pune amprenta la dezvolatrea economică a regiunii:

* cel mai înalt punct din R. Moldova cunoscut ca ”Piscul lui Miron”s. Bălănești r-ul Nisporeni
* Cea mai veche mănăstire de pe teritoriul R. Moldova ”Mănăstirea Vărzărești” prima atestare 25 aprilie 1420.
* Mănăstirea ”Hîncu”, prima atestare 9 decembrie 1678.
* Prima ”Casă Națională” construită în afara Vechiului Regat 1926. Din mai 2022 inclusă în Registrul de Stat al Monumentelor Istorice.
* Rezervația peisagistică Cazimir - Milești 500ha, parcul s. Milești renumit prin cei 2 copaci Ginkgo Biloba cu vârsta de 150 ani denumiți de localnici ”Adam și Eva”, unul înflorește și altul rodește.
* Obeliscul lui Gr. Potiomkin - un monument înălțat în 1792 de Ecaterina II prințului Potiomkin la marginea satului Milești, raionul Nisporeni, pe locul unde a încetat din viață prințul Grigori Potiomkin.
* Unicul sat care a avut denumirea ”Stefan Cel Mare” în R. Moldova, atestare 1938, acum regiunea Satul nou Nisporeni.
* Landșaftul și Codrii sunt de o frumusețe rară.
* Crucea ”Mântuirea Neamului” cu o înălțime de 35m iluminată și instalată pe unul din cele mai înalte locuri, punctul ”Zghiharia” Nisporeni, se vede de la 30 - 40 km în R. Moldova cât și în România.
* Primul Traseu Turistic Marcat inaugurat pe teritoriul R. Moldova. De o lungime de 43 km intre localitățile Nisporeni-Milești.

1. **Unirea istorică a localității Grozești** de pe ambele maluri ale Prutului. Reconstruirea podului istoric, **distrus de armata sovietică.**

După cum se poate observa mai sus, motivele expuse sunt temeinice, bazate pe statistici și informații reale.

Deci, prin prezenta, reiterez cererea de a include construcția podului peste Prut in localitatea Grozești in SND ,,Moldova 2030,, punctul 5.19 aliniatul 6.

Cu respect, Negel Dan

1. [↑](#footnote-ref-1)